જવાબની અપેક્ષા વિનાની મમ્મીની આંખનો ભાવ પારખી હું હલી ગયો. એટલા માટે તો હવે મારે બ્લાઈન્ડ ડેટ પર જવું પડે છે. બાકી ઓળખીતા બધા તો જાણે જ છે કે હું છોકરીને મળું, મને છોકરી ગમે, એને પણ હું ગમું, હું એને મમ્મીને મળાવવા ઘરે લઇ આવું ને પછી નખરા ચાલુ. કોઈ ને કોઈ ખોડ તો એ શોધી જ કાઢશે જેનીમાં. કેટલી વાર પહેલા પણ આ થઇ ચૂક્યું છે. આમ ને આમ હવે હું પાંત્રીસનો થયો. હજુ એકવાર આ બધું હું સહન કરી શકીશ? જવા દે. જવું જ નથી એના કરતા, એમ વિચારી કપડાની ઈસ્ત્રીની જરાય ચિંતા કર્યા વિના હું પાછો પલંગમાં પટકાયો.